SET ปิดเย็นร่วง 6 จุด สวนตลาดฯตปท.หลังไร้ปัจจัยใหม่หนุน จับตามติร่าง “เบร็กซิท” คืนนี้!
SET ปิดเย็นร่วง 6 จุด สวนตลาดฯตปท.หลังไร้ปัจจัยใหม่หนุน จับตามติร่าง "เบร็กซิท" คืนนี้! โดยดัชนีปิดตลาดวันนี้ ที่ระดับ 1,577.00 จุด ลบ 5.57 จุด หรือ 0.35% มูลค่าการซื้อขาย 3.8 หมื่นล้านบาท
15 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,577.00 จุด ลบ 5.57 จุด หรือ 0.35% มูลค่าการซื้อขาย 3.8 หมื่นล้านบาท
10 หุ้นกดดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้แกว่งไซด์เวย์ อิงไปทางลบ สวนทางตลาดหุ้นในภูมิภาคเอเชียที่ส่วนใหญ่จะอยู่ในแดนบวกราว 1% ตามดาวโจนส์ฟิวเจอร์สที่อยู่ในแดนบวก โดยมีตลาดบ้านเรา และตลาดหุ้นฟิลิปปินส์ที่ติดลบ เนื่องจากตลาดฯไม่มีปัจจัยบวกเข้ามาหนุน ขณะที่มีความกังวลเกี่ยวกับเศรษฐกิจที่ไม่ดี หลังจากที่ตัวเลขส่งออก และนำเข้าของจีนออกมาต่ำกว่าคาดสะท้อนให้เห็นว่าสงครามการค้ายังไม่คลี่คลาย
อีกทั้งยังต้องติดตามเรื่องร่างข้อตกลงการแยกตัวของอังกฤษออกจากสหภาพยุโรป (Brexit) ที่คืนนี้ที่จะมีการโหวตเสียง ซึ่งมีความเป็นไปได้ที่รัฐสภาอังกฤษจะโหวตให้ไม่ผ่าน ทำให้กรณี Brexit ไม่เคลียร์
ส่วนบ้านเราก็มีประเด็นมากระทบในบางกลุ่มอุตสาหกรรม อย่างกลุ่มรับเหมาฯ มีประเด็นเรื่องโครงสร้างพื้นฐานบางอย่างอาจถูกเลื่อนออกไป อย่างโครงการท่าเรือแหลมฉบัง เฟส 3 ซึ่งเป็นโปรเจคท์ที่ 2 ที่มีขนาดใหญ่ มีผู้ยื่นประมูลมาแค่รายเดียว และเอกสารก็ไม่ครบ ทำให้อาจต้องไปทำกันใหม่ จึงทำให้คนกลัวว่าโปรเจคท์อื่นจะสะดุดอีก ตลาดฯเลยไปไม่ได้ อีกทั้งกลุ่มแบงก์ ผลประกอบการของ TISCO แม้ว่าจะมีผลกำไรออกมาตามคาด แต่ NPL ก็เพิ่มขึ้นด้วย ส่วนประเด็นการเมืองก็ยังไม่คืบหน้าในเรื่องการเลือกตั้ง
อย่างไรก็ดีให้ติดตามการทยอยประกาศผลประกอบการของกลุ่มแบงก์ต่อไป ซึ่งกำไรอาจจะไม่ค่อยดีนัก โดยเฉพาะแบงก์ขนาดใหญ่อย่าง KBANK, SCB ที่จะประกาศผลประกอบการในช่วงปลายสัปดาห์นี้ คาดว่างบฯอาจไม่ดีเท่าที่ตลาดคาดหวังไว้
ส่วนแนวโน้มการลงทุนในวันพรุ่งนี้ (16 ม.ค.) นายวิจิตร กล่าวว่า ตลาดฯอาจจะแกว่ง Sideway ถึง Sideway Down ขึ้นอยู่กับผล Brexit ด้วย ซึ่งไม่คิดว่าจะออกมาดี พร้อมให้แนวรับ 1,570 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
IVL มูลค่าการซื้อขาย 2,717,168.92 ล้านบาท ปิดที่ 47.50 บาท ลดลง 0.50 บาท
AOT มูลค่าการซื้อขาย 2,485,533.38 ล้านบาท ปิดที่ 66.50 บาท ลดลง 1.75 บาท
CPALL มูลค่าการซื้อขาย 2,453,220.55 ล้านบาท ปิดที่ 74.25 บาท ลดลง 0.25 บาท
PTT มูลค่าการซื้อขาย 2,052,190.62 ล้านบาท ปิดที่ 47.75 บาท ลดลง 0.25 บาท
GULF มูลค่าการซื้อขาย 1,264,443.15 ล้านบาท ปิดที่ 81.75 บาท ลดลง 3.25 บาท
ตลาดหุ้นเอเชีย
